ভয়াবহ দুর্ঘটনা সুইডেনে! মৃত্যু হল ৩ জনের, আহত অনেকে

ওয়েব ডেস্ক : ভয়াবহ দুর্ঘটনা সুইডেনে (Sweden)। রাস্তা থেকে যাওয়ার সময় নিয়ন্ত্রণ হারাল বাস (Bus)। তা গিয়ে উঠে পড়ল ফুটপাথে। তার জেরে বাসের চাকায় পিষ্ট হয়ে মৃত্যু হল অন্তত ৩ জনের। ঘটনায় আরও বেশ কয়েকজন আহত হয়েছেন বলে খবর। এই ঘটনার পরেই ওই ঘাতক গাড়ির চালককে গ্রেফতার করেছে পুলিশ (Police)।

জানা যাচ্ছে, ভয়াবহ এই দুর্ঘটনাটি ঘটেছে সুইডেনের রাজধানী স্টকহোমে (Stockholm)। ঘটনায় সময় স্টকহোমের টেকনিসকা হোগ্সকোলান সাবওয়ের কাছে বাসস্টপে অনেক ভিড় ছিল। অভিযোগ, সেই সময় বাসটি নিয়ন্ত্রণ হারিয়ে উঠে পড়ে ফুটপাথে। তার জেরে বাসের চাকায় পিষ্ট হয়ে মৃত্যু (Death) হয়েছে তিন জনের। ঘটনায় আহত হয়েছেন আরও বেশ কয়েকজন। ঘটনার পরেই এলাকায় ছড়িয়ে পড়েছিল আতঙ্ক।

আরও খবর : ইউক্রেনে ফের হামলা রাশিয়ার! মৃত্যু হল ৮ জনের

এর পরেই খবর পেয়ে সেখানে আসে উদ্ধারকারী দল। সঙ্গে সেখানে পুলিশ, অ্যাম্বুল্যান্স ও উদ্ধারকারী দলও আসে। তার পরেই আহতদের উদ্ধার করে নিয়ে যাওয়া হয় হাসপাতালে। জানা যাচ্ছে, আপাতত সেখানেই চিকিৎসাধীন রয়েছেন তাঁরা। সেখানকার পুলিশ সূত্রে খবর, এই ঘটনার সময় বাসের ভিতরে কোনও যাত্রী ছিলেন না। আর ঘটনার পরেই ঘাতক গাড়ির চালককে গ্রেফতার করা হয়েছে। কিন্তু এই ঘটনা কী করে ঘটে গেল, সে বিষয়ে কিছু জানা যায়নি।

প্রশ্ন উঠছে, ওই চালক কি মদ্যপ অবস্থায় ছিলেন? না এর পিছনে রয়েছে অন্যকোনও কারণ? পুলিশ ইতিমধ্যে গোটা ঘটনার তদন্ত শুরু করেছে। এই ঘটনা নিয়ে প্রধানমন্ত্রী উল্ফ ক্রিস্টারসন বলেছেন, “অনেকেই নিজেদের বাড়ি ফিরছিলেন পরিবারের সঙ্গে ভালো সময় কাটানোর জন্য। কিন্তু কী করে যে এমন ঘটনা ঘটেছে তা জানা যায়নি। তবে আমাদের সমবেদনা রয়েছে তাদের সঙ্গে যারা এই দুর্ঘটনায় ক্ষতিগ্রস্ত হয়েছেন”